Text file: 9967.txt
author: Ruslova
downvotes: 5
end consideration date: 2019-04-15
id: '9967'
number comments: 11
number views: 821
proposal type: Odziv pristojnega organa
response: "Odziv Ministrstva za infrastrukturo\n\nVinjeta je v skladu z Zakonom o\
  \ cestninjenju pla\u010Dilo cestnine glede na dolo\u010Den \u010Das uporabe cestninske\
  \ ceste. Gre za pav\u0161alni na\u010Din pla\u010Dila cestnine, pri \u010Demer uporabnik\
  \ z nakupom posamezne vrste vinjete zakupi mo\u017Enost uporabe cestninske ceste\
  \ v dolo\u010Denem \u010Dasovnem obdobju. Ker je vinjeta nalepka, ki se mora na\
  \ vozilo namestiti na predpisan na\u010Din, to pomeni, da postane z njeno namestitvijo\
  \ na vozilo njegova sestavina, zato deli pravno usodo glavne stvari, torej vozila.\
  \ Iz tega vidika njeno preme\u0161\u010Danje z vozila na vozilo ni dovoljeno, pri\
  \ \u010Demer moramo poudariti, da na\u0161a ureditev v tem pogledu ne odstopa od\
  \ ureditev v drugih dr\u017Eavah EU, ki poznajo vinjetni sistem cestninjenja. V\
  \ primeru prodaje vozila je treba neizkori\u0161\u010Den del vinjete uveljavljati\
  \ v poslovnem razmerju s kupcem vozila.\_\n\nPoleg navedenega pa se je potrebno\
  \ zavedati, da prihodki iz naslova cestninjenja osebnih in tovornih vozil slu\u017E\
  ijo servisiranju v preteklosti najetih posojil za izgradnjo slovenskega avtocestnega\
  \ omre\u017Eja kot tudi njegovemu upravljanju in vzdr\u017Eevanju ter posodabljanju\
  \ z namenom zagotavljanja uporabnikom \u010Dim vi\u0161jega nivoja uslug in standarda\
  \ prometne varnosti. V tem pogledu je nujno zagotavljati finan\u010Dno vzdr\u017E\
  nost dru\u017Ebe DARS, d. d. Pri tem ne smemo pozabiti, da je za ve\u010Dino v preteklosti\
  \ najetih posojil porok dr\u017Eava, kar pomeni, da bi bilo potrebno v primeru nezmo\u017E\
  nosti odpla\u010Devanja anuitet s strani dru\u017Ebe DARS, d. d., zagotoviti potrebna\
  \ sredstva iz integralnega prora\u010Duna, v katerega prispevamo vsi davkopla\u010D\
  evalci. Tovrstna dodatna obremenitev dr\u017Eavnega prora\u010Duna in posledi\u010D\
  no na\u0161ih dr\u017Eavljanov bi bila nepravi\u010Dna, saj je med na\u0161imi dr\u017E\
  avljani veliko takih, ki nikoli ne uporabljajo slovenskega cestninskega omre\u017E\
  ja.\_"
response date: 2019-05-07
response due date: null
sent date: 2019-03-25
title: Vinjeta - nov avtomobil
upvotes: 19
url: https://predlagam.vladi.si/predlog/9967
